رجب

رجب اسلامی تقویم دا ستواں مہینہ اے۔ زمانہ جاہلیت وچ وی اینکوں مقدس تے حرمت دا مہینہ سمجھیا ویندا ہا۔ اینکوں رجب المرجب وی آکھیا ویندا ہا۔ ایں مہینے وچ عمرہ دی رسم ادا کیتی ویندی ہائی تے جنگ حرام سمجھی ویندی ہائی۔ قریش تے قیس دے قبیلے وچ ہک جنگ ایں مہینے وچ تھئی ہائی جینکوں جنگ فجار (فجور توں مشتق اے) آھدے ہن ایں وچ حضور صلی اللہ علیہ و آلہ وسلم وی شریک تھئے ہن لیکن آپ نے کہیں تے تلوار نہیں چلائی۔ اہل اسلام ایں مہینے کوں ایں واسطے متبرک سمجھدے ہن کہ ایں مہینے دی ستائیسویں شب کوں واقعہ معراج تھیا۔ مسلمان 27 رجب کوں واقعہ معراج دی تقریب منیندے ہن۔ ایں مہینے دی 13 تریخ کوں حضرت علی رض دی ولادت وی تھئی۔

 ڄمݨ 
1 رجب: امام محمد باقر شیعاں دے 5ویں امام

5 رجب: امام علی نقی شیعاں دے 10ویں امام

9 رجب: علی اصغر، حسین ابن علی دے پتر جیہڑے کربلا وچ شہید تھئے

10 رجب: امام محمد تقی شیعاں دے 9ویں امام

13 رجب: علی بن ابی طالب، شیعاں دے پہلے امام تے سنیاں دے 4تھے خلیفہ راشد

20 رجب: سکینہ بنت حسین، حسین ابن علی دی دھی

 وفات 

 3 رجب علی نقی، اثنا عشري امام
 15 رجب زینب بنت علی
 18 رجب ابراہیم علیہ السلام (اہل تشیع دے مطابق)
 22 رجب معاویہ بن ابو سفیان امیر شام
 25 رجب موسیٰ کاظم، ساتویں اثنا عشري امام
 26 رجب۔ ابو طالب بن عبد المطلب، محمد صلی اللہ علیہ و آلہ وسلم دے چاچا تے علی بن ابی طالب دے پیو

 تعطیلات و تہوار 

 12 رجب جناب علی ابن ابی طالب کرم اللہ وجہہ جنگ جمل دے بعد کوفہ تشریف ڳھن آئے، کوفہ کوں پایہ تخت قرار ݙتا تے پہلا خطبہ ارشاد فرمایا
 15 رجب تحویل قبلہ در مسجد قبلتین
 22 رجب نیاز امام جعفر صادق رحمة اللہ علیہ
 27 رجب کوں واقعہ معراج پیش آیا۔

 حوالہ 

ونکی:رجب
ونکی:اسلامی تقویم دے مہینے
ونکی:اسلامی تاریخ